**Uvod u Konvenciju o zabrani razvoja, proizvodnje, skladištenja i upotrebe hemijskog oružja i o njegovom uništavanju (Konvenciju o hemijskom oružju (CWC))**

***Osnovni podaci***

Konvencija o hemijskom oružju (CWC) je međunarodni sporazum o kontroli, razoružavanju i sprečavanju širenja naoružanja koji se odnosi na preduzeća koja posluju u oblasti proizvodnje, prerade, korišćenja, uvoza i/ili izvoza čitavog niza komercijalnih hemikalija i povezanih prekursora. Konvencija je stupila na snagu 29. aprila 1997. godine. [Uneti naziv vaše zemlje] je ratifikacijom [uneti datum ratifikacije Konvencije] postala država potpisnica Konvencije o hemijskom oružju (CWC).

**Sve države potpisnice Konvencije dužne su da uspostave ili imenuju Nacionalno telo ili NA** (CWC), državni organ koji je na nacionalnom nivou unutar svake zemlje odgovoran za implementaciju Konvencije o hemijskom oružju (CWC). Nacionalno telo za implementaciju Konvencije o hemijskoj oružju u [uneti naziv vaše zemlje] nalazi se u okviru [uneti naziv agencije ili institucije koja u vašoj zemlji figuriše kao Nacionalno telo (CWC)].

***Pregled hemikalija obuhvaćenih Konvencijom o hemijskom oružju (CWC)***

Konvencija obuhvata tri liste ili „spiska“ toksičnih hemikalija i njihovih prekursora koji imaju legitimne upotrebe u medicinske, komercijalne i industrijske svrhe, a koji se istovremeno mogu koristiti i kao agensi ili prekursori za hemijsko oružje (CW).[[1]](#endnote-1) Hemikalije obuhvaćene Konvencijom o hemijskom oružju (CWC) su (na osnovu njihove moguće upotrebe u proizvodnji hemijskog oružja) podeljene u sledeće tri liste:

[**Lista 1**](https://www.opcw.org/chemical-weapons-convention/annexes/annex-on-chemicals/schedule-1/)

* Obuhvata poznate hemijske agense i njihove neposredne prekursore;
* Hemikalije koje nemaju, odnosno imaju vrlo ograničene legitimne namene (u industrijske i civilne svrhe);
* Hemikalije koje mogu da se proizvode i koriste samo i isključivo u istraživačke, medicinske, farmaceutske ili zaštitne svrhe;
* Hemikalije koje se razvijaju ili koriste primarno za vojne namene, dok se pojedine hemikalije sa Liste 1 koriste i kao sastojci u farmaceutskim preparatima ili u dijagnostici.
* Primeri ovih hemikalija su nervni agensi (npr. sarin, soman, tabun i VX) i plikavce (npr. iperit i luizit).

**Lista 2**

* Obuhvata hemikalije i prekursore koji imaju određene industrijske primene
* Obuhvata toksične hemikalije (2A) i prekursore (2B) za hemikalije iz Liste 1.
* Hemikalije koje imaju neke legitimne namene, ali se ne proizvode u velikim komercijalnim količinama.
* Primeri obuhvataju: dimetil metilfosfonat, prekursor nervnog agensa koji se istovremeno koristi i kao sredstvo za usporavanje gorenja, tiodiglikol, prekursor iperita koji ima rasprostranjenu upotrebu kao rastvarač boja i mastila, kao i određene hemikalije koje se koriste za proizvodnju đubriva, insekticida, herbicida i pesticida.

[**Lista 3**](https://www.opcw.org/chemical-weapons-convention/annexes/annex-on-chemicals/schedule-3/)

* Obuhvata hemikalije i prekursore sa širim komercijalnim primenama.
* Obuhvata toksične hemikalije (3A) i prekursore (3B) za hemikalije iz Liste 1.
* Hemikalije sa velikim brojem legitimnih namena (uključujući plastiku, uretan, adsorbente, smole, hemikalije za rudarstvo, fumigante za rafiniranje nafte, boje, premaze, antistatičke agense, pesticide, farmaceutske proizvode, sredstva za ličnu higijenu, maziva, akrile, smeše koje se koriste u kožarskoj industriji, surfaktante, inhibitore korozije, materijale koji se koriste u vađenju zlata, agense za vulkanizaciju i mnoge druge) i proizvode se u velikim komercijalnim količinama.
* Primeri obuhvataju: fozgen koji se koristi u proizvodnji plastike, hlorpikrin koji se koristi kao fumigant i druge hemikalije koje se koriste za proizvodnju razređivača za boje, sredstava za čisćenje i maziva.

Konvencija o hemijskom oružju (CWC) obuhvata i **(neklasifikovane)** **diskretne organske supstance (DOC)**. Diskretne organske supstance su hemijske supstance koje pripadaju klasi hemijskih jedinjenja koja se sastoje od svih jedinjenja ugljenika osim njegovih oksida, sulfida i karbonata metala.

**Neklasifikovane diskretne organske supstance (DOC)**

* Disrektne organske supstance nisu obuhvaćene Listama hemikalija Konvencije o hemijskom oružju (CWC).
* Diskretne organske supstance mogu se identifikovati po svom hemijskom nazivu, strukturnoj formuli (ako je poznata) i registarskom broju Službe za hemijske abstrakte (CAS), ukoliko je određen.
* Primeri obuhvataju alkohole, aldehide (na primer, formaldehid), etre, amine, etilen oksid, ureu, đubriva (na primer, soli glifosata) i pesticide.
* Diskretne organske supstance koje sadrže jedan ili više elemenata fosfora, sumpora ili fluora poznate su kao PSF-DOC supstance.

***Deklaracije i izveštaji***

Konvencija o hemijskom oružju države potpisnice obavezuje da se izjasne o određenim aktivnostima u vezi sa navedenim hemikalijama. Preduzeća koja posluju u zemljama koje su države potpisnice Konvencije o hemijskom oružju dužne su da Nacionalnom telu za implementaciju Konvencije o hemijskom oružju u svojoj zemlji podnesu izjave/ deklaracije o proizvodnji, potrošnji i preradi, kao i izveštaje o uvozu i izvozu tih hemikalija.[[2]](#endnote-2) Ovi zahtevi uključuju:

* Inicijalne deklaracije;
* Godišnje deklaracije o aktivnostima sprovedenim u protekloj godini;
* Godišnje deklaracije o aktivnostima planiranim za narednu godinu;
* Izmene i dopune ili ažuriranja podataka u već podnetim deklaracijama ili dodatno planiranim aktivnostima.

***Inspekcijski nadzor***:

Konvencija o hemijskom oružju u slučaju prekoračenja određenih (uglavnom većih) pragova aktivnosti nalaže sprovođenje inspekcijskog nadzora na licu mestu.

*Početni inspekcijski nadzor*

* Proverava tačnost deklaracija i osigurava usklađenost aktivnosti sa ciljem i svrhom Konvencije o hemijskom oružju.
* Vrši procenu rizika radi utvrđivanja učestalosti inspekcija i stepena invazivnosti budućih inspekcija.
* Priprema sporazume koji se odnose na proizvodna postrojenja (koji su obavezni za hemikalije sa Liste 1 i 2, a opcioni za hemikalije sa Liste 3 i DOC supstance).

*Naknadni (rutinski) inspekcijski nadzor*

* Svrha je verifikacija deklaracija, odnosno odsustva hemikalija sa Liste 1 (ukoliko nisu prijavljene) i provera postojanja rizika od neovlašćenog preusmeravanja hemikalija sa liste.
* Proizvodna postrojenja za hemikalije sa Liste 1: broj, intenzitet, trajanje, vreme i način vršenja inspekcijskog nadzora na osnovu postojećeg rizika.
* Proizvodna postrojenja za hemikalije sa Liste 2: po lokaciji najviše 2 inspekcijska nadzora godišnje, pri čemu pojedinačni inspekcijski nadzor ne može da traje duže od 96 sati.
* Proizvodna postrojenja za hemikalije sa Liste 3: po lokaciji najviše 2 inspekcijska nadzora godišnje (nacionalni godišnji maksimum od 20 inspekcijskih nadzora postrojenja u kojima se proizvode hemikalije sa Liste 3 i diskretne organske supstance), pri čemu inspekcijski nadzor ne može da traje duže od 24 sata.
* Proizvodna postrojenja diskretnih organskih supstanci: po pravilu isto kao i kod hemikalija sa Liste 3.[[3]](#endnote-3)
1. Pojam hemijsko oružje ne obuhvata samo oružane sisteme, već i toksične hemikalije koje se koriste za njihovo punjenje ili prekursore hemikalija. [↑](#endnote-ref-1)
2. Konvencija o hemijskom oružju CWC nameće zahtev u pogledu izveštavanja za industriju u zemljama potpisnicama kada uvoz ili izvoz prelazi određeni prag. Izveštaji se koriste samo za potrebe nacionalnih zbirnih rezultata, i ne šalju se Organizaciji za zabranu hemijskog oružja (OPCW).

iii Pojedinačne deklaracije i zbirni izveštaji se kao deo nacionalnog izveštaja vaše zemlje šalju Organizaciji za zabranu hemijskog oružja (OPCW). [↑](#endnote-ref-2)
3. iv „Konvencija o hemijskom oružju: kratak vodič“, Ministarstvo trgovine SAD, Biro za industriju i bezbednost, (*The Chemical Weapons Convention: A Quick Guide, U.S. Department of Commerce, Bureau of Industry and Security*), *CWC Bulletin*, maj 2006. godine, *<http://www.cwc.gov/assets/pdf/outreach\_industry\_publications\_cwc002.pdf>.* [↑](#endnote-ref-3)